Bo`stonliqda "Chimgan challange" xalqaro festivali bo`lib o`tmoqda

Avvalroq 16, 17 va 18 fevral kunlari Toshkent viloyatining Bo`stonliq tumani “Chimyon” qishlog`ida an`anaviy “Chimgan Chellenge” xalqaro sport festivali tashkil etilishi haqida yozgan edik.
Unda O`zbekistondagi vazirliklar, idoralar va tashkilotlarda faoliyat yuritayotgan sport targ`ibotchilari hamda mahalliy aholi va xorijlik mehmonlar "Amirsoy" tog`-chang`i majmuasida  sportning shaxmat,  badminton, snoubord, tog` chang`isi, mini-futbol va xalq  milliy o`yinlari bo`yicha  o`zaro musobaqalashishi aytilgan.
16 fevral kuni Bo`stonliq tumanida Turizm va sport vazirligi tomonidan "Chimgan challange" xalqaro sport festivali doirasida O`zbekiston Respublikasining barcha davlat organlari vakillari - sog`lom turmush tarzini targ`ib qilish bo`yicha mas`ul ishtirokchilar uchun o`quv seminari start oldi.
Bugun, festival doirasida badminton, shaxmat, mini-futbol bo`yicha ishtirokchilar o`rtasida musobaqalar tashkil etilib g`olib va sovrindorlar aniqlandi. "Darakchi.uz" muxbiri Oybek Shukurov tadbir joyidan xabar qilmoqda.
Qayd etilishicha, ertaga snoubord, chang`i sporti va milliy o`yinlar bo`yicha g`olib va sovrindorlar aniqlanadi.
E`tiborlisi shuki, unda chet ellik sportchilar ham ishtirok etishi kutilmoqda.